पाएं अपने शहर की ताज़ा ख़बरें और फ्री ई-पेपरडाउनलोड करें
लगातार कोरोना संक्रमण के बढ़ते प्रभाव और बिगड़ती व्यवस्थाओं के चलते अब जिले के मेड़ता, डेगाना, रियांबड़ी, खींवसर, मकराना, परबतसर, जायल, कुचेरा, मूण्डवा, छोटी खाटू स्थित CHC सेंटरों और उपजिला अस्पताल लाडनूं में कोविड बेड की संख्या बढ़ाकर 75 कर दी गई है। इससे सामान्य कोरोना मरीजों को स्थानीय स्तर पर ही बेहतर इलाज की सुविधा मिल सकेगी।
CMHO डॉक्टर मेहराम महिया ने बताया कि इसके अलावा CHC व अन्य अस्पतालों पर प्रतिदिन एक्स्ट्रा ऑक्सीजन सिलेण्डर उपलब्ध कराने की व्यवस्था कर दी गई है। उन्होंने बताया कि मरीजों की बढ़ती हुई संख्या को ध्यान में रखते हुए राज्य सरकार से अतिरिक्त रेमडेसिविर इंजेक्शन उपलब्ध कराने की मांग भी की गई है।
JLN अस्पताल में भी 29 ऑक्सीजन सपोर्ट बेड बढ़ाए
PMO डॉक्टर शंकरलाल ने स्वास्थ्य संबंधी व्यवस्थाओं पर कहा कि उपलब्ध संसाधनों का और बेहतर उपयोग कर, गंभीर संक्रमित मरीजों का बेहतर इलाज के लिए जेएलएन अस्पताल में 29 अतिरिक्त ऑक्सीजन बेड की व्यवस्था कर दी गई है, जिससे ऑक्सीजन सपोर्ट बेड की संख्या 131 से बढ़कर 160 हो गई है। उन्होंने बताया कि अस्पताल को ऑक्सीजन की पर्याप्त आपूर्ति हो रही है और जिन मरीजों को लो-फ्लो पर ऑक्सीजन सप्लाई की आवश्यकता होती है, उनको ऑक्सीजन कंसंट्रेटर की सहायता से ऑक्सीजन उपलब्ध कराई जा रही है जिससे ऑक्सीजन सिलेंडर की खपत में कमी आएगी।
SDM करेंगे वाॅर-रूम काॅल का क्राॅस कन्फर्मेशन
कलेक्टर डाॅ. जितेन्द्र कुमार सोनी ने किसी भी मृतक के परिजनो को शव प्राप्ति के लिए इंतजार नहीं करना पड़े तथा अन्य कोई असुविधा ना हो इसके लिए PMO और नगर परिषद के अधिकारियों को निर्देश दिए। साथ ही नगर परिषद एवं नगर पालिकाओं को निःशुल्क मोक्ष वाहिनी मृतक के परिजनों को समय पर उपलब्ध कराना सुनिश्चित करने के लिए निर्देश दिए। डाॅ. सोनी ने अस्पताल की साफ-सफाई पर विशेष तौर पर ध्यान रखने एवं अस्पताल परिसर में प्रदूषित हवा को सोखकर ऑक्सीजन देने वाले पौधे लगाने के निर्देश दिए। सोनी ने वाॅर रूम में स्वास्थ्य एवं अन्य जानकारी संबंधी प्राप्त फोन काॅल पर समस्याओं का निराकरण हुआ है या नहीं इसकी पुष्टि करने के लिए SDM अमित चौधरी को क्रॉस कन्फर्मेशन करने के निर्देश दिए।
ये है वार रूम की व्यवस्था
वाॅर रूम नम्बर - 9664053478
तीन डाॅक्टरों की टीम दोपहर 11 बजे से 12 बजे तक रहेगी। आमजन स्वास्थ्य संबंधी समस्याओं के लिए फोन पर ही परामर्श ले सकेंगे
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva mai_Deva hin_Deva zho_Hant eng_Latn